LIETUVOS RESPUBLIKOS VYRIAUSYBĖ

N U T A R I M A S

DĖL ĮGALIOJIMŲ SUTEIKIMO

2006 m. kovo 9 d. Nr. 217

Vilnius

Vadovaudamasi Konsoliduotos Europos Bendrijos steigimo sutarties (Žin., 2004, Nr. 2-2) 122 straipsnio 2 dalimi, Lietuvos Respublikos Vyriausybė nutaria:

1. Įgalioti finansų ministrą Zigmantą Balčytį 2006 metų kovo mėnesį kreiptis į Europos Komisiją ir Europos centrinį banką su prašymu parengti konvergencijos vertinimą, ar Lietuva atitinka konvergencijos kriterijus, kad nuo 2007 m sausio 1 d. taptų visateise Ekonominės ir pinigų sąjungos nare.

2. Pasiūlyti Lietuvos bankui pritarti šio nutarimo 1 punkte nurodytam kreipimuisi.

3. Pasiūlyti Lietuvos Respublikos Seimo Europos reikalų komitetui pritarti šio nutarimo 1 punkte nurodytam kreipimuisi.

MINISTRAS PIRMININKAS	ALGIRDAS BRAZAUSKAS

FINANSŲ MINISTRAS	ZIGMANTAS BALČYTIS

______________